Cuneiform Tablet Prague I 478
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
DUB.SAR ša-qí-il₅ da-tim a-li-ku ša ḫa-ra-an a-lim{ki} ú uš-bu-tim ša tù-ùḫ-pì-a ša-ma-a DUMU bur-IŠTAR a-na lá-qé-ep DUMU a-šur-ma-lik a-na ša qá-ta-tim i-dí-in um-ma DUB.SAR-ma a-wi-lúm áp-qí-da-ku-um i-nu-mì i-dí-a-bu-um ḫa-ra-šu a-na kà-ni-iš i-lu-ku-ni ša-ma-a a-na ša-qí-il₅ da-tim a-li-ki ú uš-bu-tim tù-ta-a-ar-ma a ma-lá me-ḫe-er ṭup-pì-im ša a-lim{ki} ša kà-ru-um kà-ni-ìš iš-pu-ra-ni a-na kà-ni-ìš i-lá-ak šu-ma i-dí-a-bu-um a-na kà-ni-ìš i-ta-lá-ak-ma ša-ma-a lá tù-ta-e-er 53.5 ma-na KÙ.BABBAR a-ra-šu ša a-lu-um a-šùr i-dí-nu-šu-ni a-na a-šùr ta-ša-qal um-ma lá-qé-pu-um-ma šu-ma lá ú-ta-e-er-šu-ma i-dí-a-bu-um ḫa-ra-šu i-ta-lá-ak a-ša-qal IGI i-bi₄-ZU DUMU a-šùr-na-da IGI pé-ru-wa DUMU e-na-sú-en₆ IGI en-na-nim DUMU e-na-a-šùr DUMU PÚZUR-a-na